cyanic-selkie/wikianc huggingface dataset:
William Wanless
For å støtte arbeidet på sykehuset etablerte han en sykepleieskole som uteksaminerte over 200 studenter i hans tid i India. For alt sitt arbeid fikk han Kaisar-i-Hind-medaljen, først i sølv og så i gull. Da han ble pensjonist i 1928, ble han adlet. Fra Aga Khan fikk han et sølvskrin med et varmt takkebrev og det ble samlet inn penger til å bygge et tuberkulosesanatorium i hans navn.
De siste årene av sitt liv tilbrakte han i California, hvor han skrev artikler og talte om sykehuset i India for å skaffe støtte til det. Sykehuset han startet fikk senere navnet Wanless Hospital til minne om grunnleggeren.
Magne Revheim
Magne Revheim (født 1950) er en norsk advokat og forretningsmann. Han har vært styreleder i Sportsklubben Brann og ble i 2010 æresmedlem i klubben. Han ble i 2004 president i NAF.
Ma Yuan
Ma Yuan (kinesisk: 马远; pinyin: Mǎ Yuǎn, født 1160–1165 i Qiantang i Kina, død 1225) var en innflytelsesrik kinesisk maler hvis arbeider, sammen med Xia Guis malerkunst, utgjør grunnlaget for skoleretningen Ma-Xia innen kinesisk malerkunst.
Ma Yuan malte av og til blomster, men han er best kjent for landskaper. Hans lyriske og romantiske stil dannet modell for mange senere malere. Han var en mester innen genren «etthjørne»komposisjoner, i den grad at han fikk tilnavnet «Etthjørne-Ma». Denne genren innen landskapsmaleriet kjennetegnes av asymmetriske komposisjoner som er delt diagonalt, med det meste av motivet utspringende fra ett hjørne. Hans mest kjente verk er «Gående på en fjellsti om våren».
Coliseum Alfonso Pérez
Coliseum Alfonso Pérez er et fotballstadion i Getafe, sør for Madrid. Dette er hjemmebanen til La Liga-laget Getafe CF.
Dalsvatn stoppested
Dalsvatn stoppested ligger langs Bratsbergbanen i Midt-Telemark kommune, det hadde passasjertrafikk fra 1920 til 2004. Stoppestedet var betjent frem til 1958 da det ble nedgradert til holdeplass. Stasjonsbygningen er bygget i nyklassisistisk stil. Stasjonens uthus stod i 2012 oppført på vernelisten som vernet etter Plan- og bygningsloven, men var ikke tatt med på listen i 2015.
Stasjonsbygningen brant ned den 29. august 2017.
Wanja Lundby-Wedin
Wanja Elisabeth Lundby-Wedin (født 19. oktober 1952 i Enskede i Stockholm) var leder for Landsorganisationen i Sverige (LO) fra 2000 til 2012.
Hun arbeidet tidligere som helsefagarbeider på Danderyds sykehus, hvor hun også fikk sitt første verv i fagbevegelsen som hovedtillitsvalgt i 1972. I 1981 ble hun ansatt i Kommunals (det svenske kommuneforbundets) Stockholmsavdeling og i 1987 begynte hun på det sentrale forbundskontoret. I 1994 begynte hun i LO og ble valgt til første kvinnelige leder i LO i Sverige i år 2000.
I 2007 ble hun valgt som President for Den europeiske faglige samorganisasjon på organisasjonens kongress i Sevilla.
Stormarn
Stormarn er en administrativt krets (Kreis) i den tyske delstaten Schleswig-Holstein, mellom byene Hamburg og Lübeck.
Under dansk styre
I 1762 kom amtene Reinfeld og Rethwisch inn under dansk styre, og i 1773 kom de tidligere stormarniske amtene Trittau (ikke identisk med det nåværende amtet Trittau), Reinbek og Tremsbüttel under dansk styre.
Under tysk styre
I 1923 opprettet det tyske kommunistiske parti under opprøret den 23. oktober 1923 en „Sovjetrepublikken Stormarn“, den ble allerede neste dag nedkjempet av soldater fra Lübeck.
I 1937 mistet Stormarn omtrent halvparten av innbyggerne, da 12 av Hamburgs omegnskommuner (herunder Rahlstedt, Billstedt og Lohbrügge) ble overført Hamburg, mens kommunen Großhansdorf/Schmalenbeck ble overført andre veien. Hovedsete for kretsforvaltningen var Stormarnhaus i Wandsbek. I 1943 måtte forvaltningen som følge av krigen flyttes fra Wandsbek til Bad Oldesloe.
Etter 2. verdenskrig, i 1948 (under den britiske okkupasjonen) erstattet den britiske militærforvaltning kretsordningen med amter. I 1949 ble Bad Oldesloe hovedsete for kretsforvaltningen. I 1951 fikk kretsdagen Stormarn den første kvinnelige kretspresident i Schleswig-Holstein da Erika Keck ble valgt.
Geografi
Elven Trave renner gjennom distriktet før den renner inn i lübek. I den sørlige delen av Stormarn finner vi de østligste delene av Hamburg.
Våpenskjold
Våpenskjoldet til Stormarn er en hvit svane med en krone rundt halsen på rød bakgrunn. Våpenskjoldet stammer tilbake til middelalderen. Stormarns våpen inngikk fra 1496 – 1972 i det danske kongehus' våpen.
Administrativ inndeling
Stormarn omfatter 55 kommuner (Gemeinde). Flertallet av kommunene er organisert i Amt, mens de 10 folkerikeste er såkalt amtsfrie og står direkte under distriktet.
Amt med tilhørende kommuner (* = med amtsforvaltningen)
Bramanvel vindkraftverk
Bramanvel vindkraftverk er et vindkraftverk i delstaten Maharashtra i India. Det har en installert produksjonskapasitet på 11 MW. Operatør er energiselskapet Tata Power, som er en del av konglomeratet Tata Group.
Selvoppfyllende profeti
Et selvoppfyllende profeti er en spådom eller en profeti som går i oppfyllelse bare fordi den blir ytret. Profetien trenger ikke ha noen rot i virkeligheten, men med en gang den blir tatt opp jevnt og trutt, ender det opp som profetien spår.
Et eksempel på en selvoppfyllende profeti er når noen setter ut et rykte om at banken kommer til å gå konkurs. Uavhengig av om banken virkelig står i fare for å gå konkurs, blir folk redde for pengene sine, tar dem ut av banken, for så faktisk å slå den konkurs.
Selvoppfyllelsen har ofte med ens egne forventninger å gjøre. Forventer man tap eller fiasko, og gjør lite eller ingenting for å forhindre det eller for å vinne, økes sannsynligheten for at det forventede inntreffer.
Rosenthal-Jacobson studien
Robert Rosenthal og Lenore Jacobson publiserte i 1968, det som skulle bli en av de mest kjente eksemplene på selvoppfyllende profeti. Studien skulle gå ut på at lærere på en skole skulle få beskjed om at visse elever ville «blomstre» intellektuelt, og dermed ønsket forskerne å finne ut om lærernes forandrede forventninger til elevers intellektuelle vekst ville påvirke elevenes prestasjoner.
Studien ble gjort i det sørlige i San Francisco, på grunnskolen «Oak» school, hvor medforfatteren Lenore Jacobson var rektor. På «oak» school var hver klasse fra 1. til 6. klasse delt inn i tre forskjellige klasserom etter lesehastighet, «sakte, middels og rask». Lærerne ble bedt om å utdele en test til elevene, som de fikk beskjed om at var en test som skulle vise hvilke elever som kom til å «blomstre» akademisk i løpet av året. Testen var imidlertid ikke en slik test, det var IQ-testen TOGA (Tests of General Ability). Lærerne fikk senere beskjed om hvilke elever som ville «blomstre» i løpet av året, men i virkeligheten var disse elevene bare blitt trukket ut tilfeldig. Elevene ble så testet 5, 8 og 20 måneder etter at den eksperimentelle behandlingen hadde begynt.
Resultatene til Rosenthal og Jacobson (1968) viste at elevene i eksperimentgruppen (de som skulle «blomstre» intellektuelt) i gjennomsnitt gikk opp 12 poeng i IQ på ett år, mens elevene i kontrollgruppen gikk opp 8 poeng. I kontrollgruppen hadde hver femte elev gått opp 20 poeng i IQ, mens i eksperimentgruppen hadde nært annen hver elev gått opp det samme. Resultatene viste også at i første og andre klasse var forskjellen mellom eksperimentgruppene og kontrollgruppene størst, men i 6.klasse så man ingen forskjell mellom gruppene.
Rosenthal og Jacobson (1968) påpeker selv i artikkelen at resultatene av studiet er ett av mange evidenser på at når man har forventninger til andre, så kan det hende at andre oppfyller dine profetier, som da resulterer i et selv-oppfyllende profeti. Men, deres studie har riktignok blitt mye omdiskutert og kritisert. Spitz (1999) påpeker bl.a. noen urovekkende tall i statistikk-resultatene til Rosenthal og Jacobson når det gjelder intelligenstestene. Der vises det at noen barn da har gått fra å være nesten retardert i pre-testene, til å få normal IQ etter ett år, mens noen barn har gått fra å ha være overlegent smarte til nesten å være på nivå med genier året etter. Spitz legger til at det mest merkverdige med studien er at lærerne ikke engang så ut til å huske hvilke elever det var de hadde fått beskjed om at skulle «blomstre» de kommende årene. Lærerne husket bare 18 av 72 elever i eksperimentgruppen og de andre 18 de husket, tilhørte kontrollgruppen. Anmelder av Rosenthal og Lenore Jacobsons artikkel og en av hovedkritikerne, Snow (1969), kritiserer at de bare brukte én test, og at de brukte testen (TOGA), som ikke engang er tenkt til yngre barn og som heller ikke tar hensyn til lav sosio-økonomisk bakgrunn, en bakgrunn disse barna tilsynelatende hadde. Snow avslutter anmeldelsen med følgende setning: Pygmalion, mangelfullt og umodent rapportert i bøker og magasiner, har påført et ugagn mot lærere og skoler, til brukere og utviklere av mentale tester, og kanskje mest av alt, mot foreldre og barn hvis nylige forventninger kanskje ikke blir så selv-oppfyllende (s.199, min oversettelse). Kritikken har altså vært stor og debattene har gått, men den kan tenkes å ha blitt enda større når ingen har klart å få et positivt resultat ved replikasjoner av eksperimentet når man har brukt samme oppsett som Rosenthal og Jacobson brukte. (Brophy, 1983).
Kara DioGuardi
Kara Elizabeth DioGuardi (født 9. desember 1970 i Ossining, New York) er en amerikansk låtskriver, produsent og sanger.
Hun skriver popmusikk og har skrevet sanger for Celine Dion, Hilary Duff, Kelly Clarkson, Carrie Underwood, Christina Aguilera, Britney Spears og mange flere.
Frem til 2009 har hun bidratt til 39 musikkalbum som har vært på Billboard Top 200 albumlisten i USA. Hun har skrevet hovedsakelig for amerikanske kvinnelige artister innen pop-sjangeren. I 2000 skrev hun låten «Spinning Around» for Kylie Minogue sammen med Paula Abdul, som hun er dommer sammen med i den åttende sesongen av American Idol. Låten kom på førsteplass i Storbritannia.
Fylkesvei 950 (Vestfold)
Fylkesvei 950 i Vestfold gikk mellom Skoger og Gunnestad i Sande kommune.
Traséer: Gunnestad – Fløta bru (8,9 km), Karlsrud – Jonsrud (0,6 km), Skoger jernbanebru øst – Skoger sør(0,1 km).
2019 ble veien erstattet av fylkesvei 3250, rundt 60 m ble erstattet av fylkesvei 2718.
Love in Paris
Love in Paris er en erotisk dramafilm utgitt i 1997, en oppfølger til 9 1/2 Weeks. I USA ble den utgitt som en Another 9 1/2 Weeks
Mickey Rourke spiller hovedrollen som John Gray. Angie Everhart medvirker. Denne oppfølgeren er regissert av Anne Goursaud og ble sluppet direkte på video i USA, til dårlige kritikker.
Handling
10 år etter at Elizabeth (karakteren som ble fremstilt av Kim Basinger i den første filmen) forlot ham, har John havnet i depresjon og ensomhet - og er suicidal. Når han mottar en invitasjon til å delta på en kunst-utstilling i Paris, som han oppdager skal inneholde noen av Elizabeths malerier. John setter seg umiddelbart på et fly til Frankrike, i håp om å få snakke med henne.
Men når John kommer til auksjonshuset, er ikke Elizabeth der. Han ser imidlertid en vakker kvinne (spilt av Angie Everhart) som har på seg nøyaktig det samme sjalet som John ga til Elizabeth mange år tidligere. Kvinnen heter Lea Calot. Hun sier at hun er Elizabeths nære venn, og at Elizabeth nå bor i et annet land - og er lykkelig gift. Men John mistenker at det er noe Lea ikke forteller ham. Det blir tydelig at Elizabeth fortalte henne intime detaljer om forholdet hennes til John.
Lea, en mote-designer, er åpenbart romantisk tiltrukket av John. Han begynner å få følelser for henne også. De innleder snart en lidenskapelig affære, men Lea fortsetter å være unnvikende når det gjelder å svare på spørsmål som handler om Elizabeth. Når John endelig kommer nærmere å oppdage sannheten om Elizabeths skjebne, blir han også tvunget til å undersøke hvordan hans tidligere handlinger har forandret ham som person - og om han kan være den typen kjæreste for Lea som hun ønsker at han skal være.
Oh Yun-suk
Oh Yun-suk (født 1. mars 1984) er en sørkoreansk håndballspiller. Han spilte på Sør-Koreas herrelandslag i håndball i Håndball-VM 2011.
Lessingtheater
Lessingtheater var et teater i Mitte-distriktet i Berlin. Det åpnet i 1888 og ble ødelagt i april 1945 i et alliert bombeangrep; ruinene ble revet etter andre verdenskrig.
Sug (roman)
Sug er en roman av Cecilie Løveid, utgitt på Gyldendal i 1979. Med dette verket avslutta Løveid sitt prosalyriske forfatterskap for seinere å konsentrere seg om til dramasjangeren. Sug er en kort roman; den fyller bare 100 sider med mye luft mellom kapitlene. Sug er som Løveids tidligere prosaverk utradisjonell og modernistisk i formen; den kan karakteriseres som en punktroman bestående av korte tekstfragmenter. De lengre tekstene forteller brokker av en historie, mens mange av de kortere er lyriske og kan karakteriseres som prosadikt eller dikt.
I Sug forekommer to kvinnestemmer – Kjerstis og Monikas – som skifter på å føre ordet. Kjersti Gilje er den samme som også er hovedperson i Alltid skyer over Askøy. Hun innleder et forhold til en gift mann, som viser seg å ikke kunne bryte opp fra kona. Etter hvert blir forholdet uutholdelig, og det kommer til et brudd. Kjersti går inn i en krise, og flytter for ei tid inn hos vennen Monika. I romanens del II har Monika ordet. Synet av den medtatte Kjersti framkaller refleksjoner hos Monika over hennes eget forhold til menn.
Sug tematiserer menns og kvinners seksualitet, og viser hvordan mannen godt kan pendle mellom to kvinner, mens kvinnene trenger varig forpliktende forhold og lider under et slikt arrangement. For Kjersti spøker også sporene fra fortida – hun er vokst opp med en mor som ble svikta av en sjømann. Mannen framstilles som en kjærlighetens landstryker. Samtidig er seksualiteten et ugjendrivelig behov også hos kvinnen, og i romanens tredje del prøver Kjersti på nytt å innlede et forhold til Mats under «mannlige forutsetninger».
Det ser ut til å ende med at hun tar et oppgjør med den mannlige flyktigheten, både i det foreliggende forholdet til Mats og med den fascinasjonen hun alltid har følt for den fraværende sjømannsfaren.
Barbieri
Barbieri kan vise til:
Senegals kvinnelandslag i fotball
Senegals kvinnelandslag i fotball representerer Senegal i internasjonal fotball. Laget har aldri kvalifisert seg til Afrikamesterskapet.
Senegal var påmeldt til det første Afrikamesterskapet i 1991, men trakk seg før mesterskapet begynte, da fotballforbundet nektet å sende et lag til turneringen. Deretter holdt Senegal seg unna mesterskap fram til Afrikamesterskapet i 2002, da de ble med i kvalifiseringen, men tapte klart mot Ghana. I neste mesterskap var det Nigeria som ødela Senegals mesterskapshåp. Det gikk heller ikke i 2006-mesterskapet, der Kongo (Dem. Rep.) slo dem i kvalifiseringens siste runde med ett mål. I mesterskapet i 2008 tapte Senegal mot Elfenbenskysten i første runde. Da Senegal skulle møte Nigeria til OL-kvalifisering, trakk Senegal seg fra kampen.
John C.H. Wu
John Ching Hsiung Wu (kinesisk: 吳經熊, pinyin: Wu Jingxiong; født 1899 i Ningbo i provinsen Zhejiang i Kina, død 1986) var en kinesisk jurist, forfatter, diplomat og katolsk intellektuell. Han var en av forfatterne av Republikken Kinas konstitusjon og skrev en rekke verker på kinesisk, engelsk, fransk og tysk om religiøse emner.
I 1916 begynte han sine studier begynte han sine studier ved Shanghais universitet der han blant annet ble kjent med poeten Xu Zhimo. I 1920 begynte han å studere jus ved University of Michigan, noe som la grunnlaget for en rik karriere som jurist. I 1933 ble han en av opphavsmennene til Republikken Kinas konstisjon. Han er også kjent for sin korrespondanse med den amerikanske dommeren Oliver Wendell Holmes jr.
Wu var opprinnelig metodist, men konverterte til katolisismen i 1937 etter at han hadde lest Thérèse av Lisieux' selvbiografi. Wus religiøse interesse tok med tiden over en stor del av hans engasjement og i 1940-årene var han en tid Republikken Kinas minister til Den hellige stol.
Rosella
Rosella (Platycercus) er en australsk papegøye som deles inn i seks arter.
Spline
En spline er i matematikk en funksjon definert stykkevis av polynom.
Terminologien spline kommer fra utstyr brukt av skipsbyggere og tegnere for å tegne glatte og jevne former. Utstyret var et langt stivt bånd festet på forskjellige punkter for å gi en ønsket form.
Typer spline:
Spline
Spline er en funksjon:
består stykkevis av polynomer:
hvor
og vi får splinefunksjonen
Skjøter
Hvis avstanden mellom skjøtene er spredd jevnt i intervallet [a,b], sier vi at splinen er uniform, ellers ikke-uniform.
Splinens grad
Hvis alle polynomene P_i har grad n, sier vi at splinen er av grad \leq n
Glatthet C^{r_i} og glatthetsvektor
Hvis befinner seg i nabolaget til t_i, sies splinen å være av glatthet (minst) C^{r_i} ved t_i. Dette betyr at de to delene deler felles deriverte fra orden null (funksjonsverdi) og opp til orden r_i.
Eksempler
Anta at intervallet [a,b] er [0,3], og delintervallene er [0,1), [1,2), og [2,3]. Anta at de stykkvise polynomene er av grad 2, og stykkene [0,1) og [1,2) må møtes i verdi og 1.derivert. (her må de altså møtes ved t=1). Stykkene [1,2) og [2,3) møtes i verdi t=2.
(Polynomet 2t er fortsatt av andre grad fordi det kan skrives )
Skjøtvektoren til denne typen av spline er her
Den enkleste splinen har grad 0, og den er en stegfunksjon.
Den nest enkleste splinen har grad 1, og er også kalt en lineær spline.
En vanlig brukt spline er den naturlige kubiske spline som har grad 3 og kontinuitet C^2. Naturlig betyr i denne sammenhengen at splinen velges slik at den andrederiverte av splinepolynomene er null på endepunktene av interpoleringens intervall Dette tvinger splinen til å være en rett linje utenfor intervallet og at kurven alle steder er glatt.
Danmark under Paralympiske vinterleker 2018
Danmark deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Beaivváš Sámi Našunálateáhter
Beaivváš Sámi Našunálateáhter (tidligere Beaivváš Sámi Teáhter), på norsk Det Samiske Nasjonalteatret Beaivváš (etablert 1981 i Kautokeino/Guovdageaidnu) er et samisk teater, det eneste i Norge med samisk som utøverspråk. Beaivváš er faktisk den eneste profesjonelle institusjonen i Norge med samisk som scenespråk, men turnerer også i de samiske områdene i nabolandene. Årlig har teateret ca. 70-80 reisedøgn, og turnerer over en strekning på ca. 6000 km.
Teatret var opprinnelig en uavhengig frigruppe, men har siden 1991 vært statsstøttet, siden 2002 via Sametinget. Det har hatt kunstnerisk og utdanningsmessig samarbeid med Samisk høgskole, teaterhøgskolen i Luleå, Scene Finnmark, Samiska Teatern i Kiruna, Åarjelhsaemien Teatere i Mo i Rana og Tärnaby, samt Hålogaland Teater.
I 2005 turnerte de norden med oppsetningen Skuolfi. I 2011 hadde teatret 30-årsjubileum, den første forestillingen Våre vidder/Min duoddarat, ble satt opp, stort, med Nils Gaup i regien.
Teatret har i 2007 teatersjef Haukur J. Gunnarsson, fire fast ansatte skuespillere og seks teknisk-administrativt ansatte. Har årlig omkring 20 årsverk, ca. 10 årsverk går til innleide instruktører, dramatikere, scenografer, kostymedesignere, filmfolk, sminkører, osv.
Man er lokalisert til Kulturhuset i Kautokeino. Man håper på å få nytt teaterbygg, arbeidet med å få det til det pågår.
Bob Sawyer
Bob Robert Sawyer spilte gitar i det britiske heavy metal-bandet Iron Maiden i 1976. Han gikk under artistnavnet Rob Angelo. Han gjorde et opptak med Praying Mantis og Weapon i 1981. Da han sluttet der fortsatte han med The Rauch & Roll Band og senere med bandet High Roller.
Fylkesvei 7414
Fylkesvei 7414 går mellom Gjerøy og Esvåg i Rødøy kommune. Veien er 5,4 km lang.
Frem til 2019 hadde veien betegnelsen fylkesvei 441.
Sør-Korea under VM i svømmesport 2013
Sør-Korea deltok under VM i svømming 2013 i Barcelona i Spania mellom 19. juli og 4. august 2013.
Stuping
Sør-Korea var kvalifisert til seks kvoteplasser til følgende stupeøvelser:
Synkronsvømming
For Sør-Korea var tolv synkronsvømmere kvalifisert.
Wheatstone-bro
Virkemåte
Wheatstone-broen kan beskrives som to spenningsdelere som er koblet i parallell. Spenningen mellom de to grenene kan avleses på et galvanometer og kan beregnes ut fra verdiene til motstandene R1 og R2 i den ene grenen samt motstandene R3 og R4 i den andre grenen. Spenningen mellom midtpunktene i de to grenene kan avleses på et galvanometer. Den forandres ved å variere én eller flere av motstandene. I det spesielle tilfellet at spenningen blir null, sies broen å være i balanse. Motstandene vil da oppfylle likheten
Denne formelen ligger til grunn for Wheatstone-broens virkemåte. Den gjelder når det ikke går strøm gjennom galvanometret. Strømmen i1 som går gjennom R1 er da den samme som går gjennom R2. Samtidig må spenningen i punkt B i tegningen være den samme som i D. Det betyr at
Ved divisjon av disse to uttrykkene forsvinner de ukjente strømmene. Man står igjen med ligningen som kan benyttes måling av en ukjent motstand.
Når for eksempel R1 og R3 har kjente verdier, kan man nå bestemme verdien til en motstand Rx som er plassert i broen på plassen til R4. Ved å variere R2 til galvanometret viser null utslag, kan denne ukjente verdien beregnes fra formelen forutsatt at også den aktuelle verdien til R2 kan finnes.
Bruk av potensiometer
Den ene grenen av Wheatstone-broen kan bestå av et potensiometer med slepekontakt som figuren til venstre viser. Da motstandene R1 og R2 i hver del er proporsjonal med de tilsvarende lengdene a og b, vil man ha
hvor den tredje motstanden her betegnes som Rv . Den anses som kjent. Ved å direkte avlese lengdene a og b på potensiometret kan dermed den ukjente motstanden Rx finnes.
Hvis den ukjente motstanden er veldig stor eller veldig liten, kan den likevel måles med det samme potensiometret under forutsetning at man har tilgjengelig tilsvarende større eller mindre utgaver av referansemotstanden Rv  som inngår i broen. Presisjonen til målingen er hovedsakelig gitt av nøyaktigheten til denne og av potensiometertrådens jevnhet.
Videre utvikling
I den opprinnelige broen ble det brukt faste motstander som ble byttet ut inntil broen var i eller nær balanse. Den mer praktiske fremgangsmåte med skyvepotensiometer kan føres tilbake til Gustav Kirchhoff og hans lover for elektriske kretser. Det kom etter hvert også andre mekaniske utførelser av potensiometret samt pluggsystemer for endring av referansemotstandens verdi. Utvidete koplinger ble tatt i bruk for å måle svært lave motstandsverdier presist.
Målemetoden med en bro kan virke gammeldags, men den er enda ikke gått ut av bruk. Broen brukes når ytterst presise målinger er nødvendige og inni spesialiserte sensorkretser.
Raghad Hussein
Raghad Saddam Hussein (arabisk: رغد صدام حسين) (født 2. september 1968) er den tidligere irakiske presidenten Saddam Husseins eldste datter. Hun var gift med Hussein Kamel, en irakisk avhopper, som i tillegg til å være Saddams svigersønn også var hans tremenning. Sammen fikk de 5 barn.
2. juli 2006 annonserte Iraks regjerings sikkerhetsrådgiver Mowaffak al-Rubaie at Raghad og hennes mor (Sajida Talfah) var ettersøkt på grunn av sin støtte til opprørsgrupper i Irak.
Wikipedia Scanner
Wikipedia scanner (WikiScanner) er et nettsted med en database satt sammen av Virgil Griffith og lansert den 14. august 2007. Nettstedet består av en offentlig tilgjengelig database som kobler millioner av redigeringer på den engelskspråklige versjonen av nettstedet Wikipedia til de organisasjoner hvor redigeringene ble foretatt fra. Nyhetsbyrået Associated Press rapporterte at Griffith ønsket «å skape PR-problemer for firma og organisasjoner jeg ikke liker.».
I dokumentasjonen for nettstedet skriver Griffith at:
WikiScanner fikk nesten øyeblikkelig stor oppmerksomhet fra pressen og det ble funnet en rekke kjente firma og organisasjoner som hvor ansatte hadde redigert på Wikipedia, blant de etterretningsorganisasjonen CIA, kringkastningsselskapet BBC og oljeselskapet Exxon Mobil. De fleste redigeringene viste seg imidlertid å være lite kontroversielle. Griffith benektet at han hadde noen forbindelse med Wikimedia Foundation og sa at hans arbeid med Wikimedia Scanner var 100 % ukommersielt.
Teknisk beskrivelse
Ifølge dokumentasjonen inneholder databasen 34 417 493 anonyme redigeringer på engelskspråklig Wikimedia fra 7. februar 2002 til 4. august 2007. Griffith uttalte at databasen ble konstruert ved «å hente ut alle anonyme redigeringer fra den offentlig tilgjengelige databasedumpen til Wikipedia (som blir gjort tilgjengelig om lag en gang i måneden).» Griffith sa videre at han brukte databasen ip2location som har «2 668 095 ulike organisasjoner... som jeg bruker for koble IP-adresser til organisasjonsnavn. I databasen ip2location er det 187 529 organisasjoner som har minst en anonym redigering på Wikipedia.»
En mulig kritikk av de innsamlede data er at det ikke kan skille mellom redigeringer gjort av autoriserte brukere innen en organisasjon og redigeringer gjort av uautoriserte inntrengere, eller brukere på offentlig tilgjengelige datamaskiner på organisasjonens nett. Vedrørende redigeringer som tilsynelatende var gjort fra datamaskiner koblet til Vatikanets nettverk uttalte dataeksperten Kevin Curran til BBC at det var; «vanskelig å avgjøre om vedkommende var ansatt eller om Vatikanets nettverk hadde blitt hacket, eller om noen spoofet (forfalsket) IP adressen.». Dokumentasjonen sier følgende om redigeringer som blir registrert i databasen: «Teknisk sett vet vi ikke om redigeringen kom fra en datamaskin tilhørende selskapet, vi vet imidlertid at den kom fra en med adgang til deres nettverk.» Selv om dokumentasjonen fortsetter med å si at man med rimelighet kan anta at en slik redigering var fra en ansatt eller en autorisert besøkende, så er det ingen garanti for at det ikke var en inntrenger bak en redigeringen. Sannsynligheten for slik inntrengning varierer med graden av sikring av en organisasjons nettverk.
Medieomtale og reaksjon
Ifølge magasinet Wired som først kom med nyheten om WikiScanner er de fleste anonyme redigeringer fra organisasjoner relativt harmløse. Magasinet oppfordret leserne til å finne den «mest skamfulle påvirkningsaksjonen», som har generert en rekke nyhetsoppslag om organisasjoner hvis ansatte har redigert anonymt i Wikipedia.
Ifølge BBC viser WikiScanner at redigeringer på Wikipedia ble gjort fra det amerikanske firmaet Diebold som produserer maskiner for valg og Vatikanet. Avisen The Times kunne igjen melde at det også var redigert fra BBC selv. BBCs leder for interaktive nyheter, Pete Clifton skrev en blogkommentar hvor han aksepterte kritikk fra andre medier, siden BBCs ansatte selv hadde redigert på Wikipedia. Clifton karakteriserte BBCs redigeringer på nettstedet slik:
Associated Press meldte at datamaskiner disponert av Scientologikirken var benyttet til å fjerne kritikk fra artikler om Scientologi på Wikipedia. Associated Press vedgikk videre at ansatte i firmaet hadde redigert artikler på Wikipedia.
Reaksjon fra Wikipedia-miljøet
Jimmy Wales som spilte en sentral rolle i etableringen av Wikipedia har vist stor entusiasme for WikiScanner:
Arne Aambakk
Arne Aambakk (født 23. desember 1941) er en norsk forretningsmann. Han er styreleder i Sportsklubben Herd. Han var tidligere styreleder i Aalesunds fotballklubb.
Aambakk er styreleder i Destinasjon Ålesund & Sunnmøre. Han er også medlem av disiplinærutvalget i Norges Fotballforbund.
Lou A. Kouvaris
Lou A. Kouvaris (født 20. april 1954 i Pireus i Hellas, død 28. mars 2020 på Long Island i USA) var en amerikansk gitarist innen hardrock. Han var også kjent som L.A. Kouvaris.
Biografi
Kouvaris, som var av gresk herkomst, fremtrådte mot slutten av 1960-årene som musiker. Han spilte i noen musikergrupper og tok i 1975 diplom som lydingeniør. Han grunnla sammen med Mark Reale bandet Riot, hvor han var ledende gitarist.
I august 1978, bare noen få måneder etter at Riot lanserte sin første plateinnspilling Rock City, ble Kouvaris fjernet fra gruppen. Dette var mens man spilte inn deres neste album, Narita. Så ble han engasjert av Henri Belolo og Jacques Morali som platespiller for Village People. Han grunnla et band ved navn Special Forcessom var aktivt til 1983, skjønt uten å komme med noen plateinnspillinger.
Etter at han i 1982 hadde deltatt i utvelgelsen av gitarist for Ozzy Osbourne og Kiss, begynte Kouvaris å komponere soundtracks og realiserte sangene til filmen Hotshot fra 1987. I 1990 avsluttet Kouvaris sin karrière som musiker. Han forble imidlertid i bransjen som eier av L.A. Production, med sete i Rock Garden Studio.
Etter å ha gjenopptatt sin virksomhet i 2019, opprettet han sammen med Rick Ventura (som var gitarist for Riot fra 1978 til 1984) bandet Riot Act.
Han døde i mars 2020 i sitt hus på Long Island i delstaten New York, som følge av en SARS-CoV-2-infeksjon.
Andrew Jack
Andrew Jack (opprinnelig Andrew Hutchinson; født 28. januar 1944 i London. død 31. mars 2020 i Surrey) var en britisk dialekttrener og skuespiller. Han arbeidet med over 80 filmer siden 1982.
Han arbeidet med over 200 skuespillere som for eksempel Robert Downey jr., Pierce Brosnan, Cate Blanchett og Viggo Mortensen.
Han var overordnet dialekttrener for filmtrilogien The Lord of the Rings. Han skapte Middle-earth-aksentene og øvde dem inn med skuespillerne, likesom med Elvish og Black Speech.
Jack hadde roller i flere av Star Wars-filmene.
Andrew Jack døde 31. mars 2020 av COVID-19 i en alder av 76 år.
Curt og Roland
Curt og Roland eller Curt & Roland var en svensk, kristen sangduo. Den besto av Curt Petersén (1947–2009) og Roland Lundgren (født 1945) fra Falköping. De spilte begge gitar og sang, og ble kalt «Guds glade countryduo». Med sine elektriske gitarer var de et kontroversielt innslag i kristent musikkliv både i Norge og Sverige tidlig på 1960-tallet. De kom begge fra Maran Ata, og hadde Aage Samuelsen som sitt forbilde. De utga sin første innspilling i Oslo i 1965.
De spilte inn en rekke plater sammen, den siste i 2000. Da hadde Curt fått vite at han led av tungekreft, og han måtte slutte å reise og synge. Roland reiser fremdeles og har møter både i Norge og Sverige.
Nashville Country Gospel
På duoens samleboks med 3 CD-er omtaler de sin egen musikk som Nashville Country Gospel.
Armido Gasparini
Armido Gasparini, M.C.C.I (født 19. august 1913 i Lizzano i Italia, død 21. oktober 2004 i Addis Abeba i Etiopia), var en katolsk ordensgeistlig som var misjonær og biskop. Han var apostolisk vikar av Awasa (sørlige Etiopia).
Prest
Han ble deretter sendt til Gonder i Abyssinia der han ble arrestert under krigen. Etter en senere postering til Asmara, grunnla han Comboni-colleget der, som han selv ledet i mer enn ti år.
Fra 1959 til 1973 bodde fader Gasparini i Roma, hvor han tjente som generalprokurator for Comboni-misjonærene overfor Den hellige stol, frem til han ble utnevnt til leder for Comboni-misjonene i Etiopia.
Biskop
I 1979 ble Gasparini titulærbiskop av Magnetum og apostolisk vikar av Awasa. Pave Johannes Paul II både utnevnte ham (7. april) og bispeviet ham personlig den 27. mai samme år; medkonsekratorer var kurieerkebiskopene Duraisamy Simon Lourdusamy, sekretær for Kongregasjonen for folkenes evangelisering, og Eduardo Martínez Somalo, sostituto i Statssekretariatet.
Gasparini var et talent for språk. Han talte rundt ti europeiske og afrikanske språk, og var fremfor alt preget av sin driftige ånd og arbeidskapasitet. Han opprettholdt utallige kontakter med myndigheter, velgjørere og organisasjoner og viet all sin energi til sitt apostolat. Han grunnla kvinneordenen «Kirkens tjenerinner», som han viet seg spesielt til de siste årene, etter at paven hadde innvilget hans aldersbetingede avskjedsssøknad som han hadde sendt i en alder av 80 år.
Biskop Gasparini ble gravlagt etter en begravelsesgudstjeneste 23. oktober 2004 i Awasas katedral.
Episkopalgenealogi
Hans episkopalgenealogi er:
Mimi Berdal
Mimi Kristine Berdal (født 15. juni 1959) er en norsk advokat og forretningskvinne.
Hun er nestleder i styrene i Rocksource og Itera Consulting Group og styremedlem i allmennaksjeselskapene Gjensidige Investeringsrådgivning, Synnøve Finden, Copeinca, 24SevenOffice, Q-Free, Hansa Property Group, Hafslund Infratek, DNB NOR Eiendomsinvest I-IV og Stx Europe. Berdal var tidligere styreleder i Stabæk Fotball og Norsk Helsetelefon 24. Fra 2013 er hun styreleder i REC Silicon.
Maithon kullkraftverk
Maithon kullkraftverk er et kullkraftverk i delstaten Jharkhand i India. Det har en installert produksjonskapasitet på 1 050 MW, fordelt på 2x524 MW i to enheter. Anlegget ble idriftsatt med første enhet høsten 2011. Operatør med 74 % eierandel er energiselskapet Tata Power, som er en del av konglomeratet Tata Group.
Studentmållaget i Oslo
Studentmållaget i Oslo (stiftet 31. oktober 1900) er et lokallag av Norsk Målungdom, ofte forkortet SmiO. Studentmållaget er åpen for medlemmer fra alle høyere utdanningsinstutisjoner i Oslo. Historisk sett har hovedvekten av medlemmene vært fra UiO. Hvert år arrangerer de nynorskkurs åpent for alle. De gir også ut et eget blad kalt Mål og Makt. Nåværende leder er Jonas Økland (2020). Tillitsvalgte blir valgt hvert semester.
Liste over tidligere ledere:
Liste over æresmedlemmer:
Petticoat Camp
Petticoat Camp er en amerikansk stumfilm fra 1912.
Visapur vindkraftverk
Visapur vindkraftverk er et vindkraftverk i delstaten Maharashtra i India. Det har en installert produksjonskapasitet på 4 MW. Operatør er energiselskapet Tata Power, som er en del av konglomeratet Tata Group.
Gadag vindkraftverk
Gadag vindkraftverk er et vindkraftverk i delstaten Karnataka i India. Det har en installert produksjonskapasitet på 50 MW. Operatør er energiselskapet Tata Power, som er en del av konglomeratet Tata Group.
Landsforbundet Teatrets Venner
Landsforbundet Teaterets Venner (LTV) er landsforening for lokale teatervennforeninger.
Landsforeningen ble stiftet den 9. mai 1992 og har siden arbeidet for å øke interessen for lokal scenekunst.
Per 2014 er 22 lokalforeninger tilsluttet med ca. 4 000 medlemmer. Ungdomsorganisasjonen er Teatrets Venner ungdom (TVu). Medlemskap gir scenepass, et fordelskort for blant annet rabatt på teaterbilletter.
Styreleder valgt i 2013 er Lise Hellandsvik fra Ålesund mens daglig leder er Halldís Ólafsdóttir
Livegenskap
Livegnes vilkår
Et kloster noterte: «Om den som har plikt til å betale tiende, tre ganger unnlater å betale, blir han klosterets eiendom.» I 1274 noterte et engelsk kloster: «John av Romsley og Nicholas Sewal skal innen neste rettsmøte bestemme seg for en av de enkene de har høve til å velge mellom.» Selv ekteskapsinngåelse var noe jordeieren rådet over. Et tysk kirkegods praktiserte dette slik: «''Prioren skal påby en livegen som er 20 eller 18 år gamel, å ta seg en hustru. Gjør han ikke det, skal han betale et pund i bot. Med trussel om straff skal prioren by en livegen kvinne å ta seg en mann når hun er fjorten. Ingen livegen kvinne får bli nonne uten priorens tillatelse, og uten at hun står under hans vergemål. Om en enke har gitt seg inn under kirkegodset mot bruksrett til jord, skal prioren tvinge henne til å gifte seg. En enkemann skal han tvinge til nytt ekteskap, om han ikke gifter seg frivillig.''» Døde en livegen, tok jordherren ofte beslag i sengene. Pave Innocens III ba en gang geistligheten vise større besindighet, men avsluttet med at dette var «''en rosverdig skikk, og presten har full rett til å kreve den fulgt. Kirken må alltid støtte ham i kravet.''» De som skjøttet jorden og skaffet maten, ble sett på med forakt. Ordet «tølper» kommer av tysk Dörfler («landsbyboer»), og et vers gikk slik:
En abbed på 1200-tallet sa om de livegne: «Det eneste de etter loven eier, er magene sine.» Peter den ærverdige (død juledag 1156), prioren i Cluny-klosteret, var derimot opprørt over behandlingen av livegne: «''Uten skånsel gjør herrene krav på det de eier, og på dem selv personlig. De krever ikke bare avgiften de har rett til, men tar fra dem alt de eier 3-4 ganger om året.''» Peter forstod godt at de livegne rømte om de kunne. «Vi liker bonden best når han gråter, og minst når han ler,» sa en adelsmann. Kirkens ledende menn hevdet at livegenskapet var Guds vilje. Thomas Aquinas fant vektige argumenter til støtte for livegenskapet hos selveste Aristoteles, enda Aristoteles skrev om slavesystemet, og ikke var kristen engang. Cistercienserordenens kloster Vale Royal i England hadde rundt 1300 et regelverk som sa at alle bøndene pliktet å bruke klosterets mølle, ellers ble de fratatt kornet. De skulle betale en avgift for maten grisene deres fant i skogen. Ville døtrene deres gifte seg utenfor godset, og herren hadde gitt sin tillatelse, måtte døtrene frikjøpes. Døde en bonde, skulle herren ha alle grisene, geitene, hestene og biene, alle klær av ull og lin, og alt som fantes av gull, sølv og messing. Abbed John lovet likevel at metallsakene skulle deles likt mellom enken og herren, men da fikk enken skaffe seg messinggryter. Godsherren tok også den beste oksen i arveavgift, og kirken den andre. Etterlot avdøde seg noen barn, skulle resten av buskapen deles i tre: En til godseier, en til enken og en til barna. Var avdøde barnløs, ble buskapen skiftet likt mellom godseier og enke. Var det korn både på låve og på mark, fikk enken velge om hun ville ha halvparten av kornet på marken eller halvparten av det som var på låven. For en livegen var det ulovlig å skrive testamente. Da Vale Royal først ble grunnlagt, sa bøndene at enker hadde krav på å arve alle sauene; men da Warin de Grantuenour ble fogd, måtte bøndene bestikke ham for at dette skulle gå i orden. Ble det ufred i området, pliktet bøndene å holde væpnede vaktposter om natten rundt hovedbygget, eller betale en avgift. De skulle i tillegg fø godseierens griser, hopper og skogshester, passe biene hans, holde parken i orden og fø abbedens valper.
Livegenskapet er knyttet til godseierøkonomier, men livegne ble også brukt til å utføre håndverk, skogs-, gruve-, skyssarbeid.
Historisk bakgrunn og avskaffelse
Slaveøkonomien i sen romertid utviklet seg fra ca. år 900 til føydale økonomier med livegne bønder. Systemet blomstret i middelalderen, men fikk en knekk da den etablerte sosiale orden brøt sammen etter svartedauden.
Byen Bologna i Italia var i 1256 først ute med å avskaffe livegenskapet.
I England ble Tyler-opprøret i 1381 begynnelsen på slutten, og dronning Elizabeth I satte de siste livegne fri i 1574.
I Frankrike ble ordningen de facto avskaffet av Filip IV, Ludvig X (1315) og Filip V (1318), og var forsvunnet på 1400-tallet – med unntak av noen få isolerte tilfeller. Likevel fortsatte franske adelige godseiere å holde en rekke privilegier over de frie bøndene som arbeidet på markene deres, og formelt ble livegenskapet i Frankrike først avskaffet under den franske revolusjonen i 1789.
Fra renessansen av ble livegenskapet langsomt mindre utbredt i det meste av Vest-Europa, men grep samtidig om seg i Sentral- og Øst-Europa der det tidligere hadde vært mindre vanlig. I Østerrike-Ungarn ble ordningen avskaffet i 1848 og i Det russiske keiserdømmet i 1861. Å mishandle sine livegne var russisk adels rett og privilegium. Den unge enken Darja Nikolajevna Saltykova (1730-1801) hersket over et stort gods der hun mishandlet og drepte kvinnelige livegne ned i tiårsalderen. De ble pisket, brent, slått med stokker og hammere, og fikk kokende vann tømt over seg. Gjentatte ganger bestakk hun lokalt politi slik at de som klaget, i stedet ble straffet. Da Katarina den store kom til makten i 1762, beordret hun full etterforskning som avdekket 138 tilfeller av sannsynlige mord. Saltykova ble funnet skyldig i 38 av disse. Dødsstraff var avskaffet i Russland i 1754, så i stedet ble hun dømt til livsvarig fengsel. Før soning ble Saltykova ført til den røde plass i Moskva og offentlig prylt i over en time, med en plakat rundt halsen der det stod: «Denne kvinnen torturerte og myrdet». Til sin død satt hun lenket i kjelleren til Ivanovskij-klosteret. Motstanden mot opphevelsen av livegenskapet i Det russiske keiserdømmet var sterk. Ifølge professor Rolf Hobson var det et fundament for samfunnsstrukturen, og ved opphevelsen måtte de livegne i fellesskap betale seg ut av det.
Alternativer til livegenskap
Livegenskapet ble aldri innført i marginale fjell- og sumpområder som Baskerland, Sveits, Friesland, Ditmarsken, Norge og Sverige (med Finland). Men også i disse landene fantes fattige jordbrukere som ikke hadde større muligheter til å forbedre sine liv. Norske husmenn og strandsittere var i realiteten ufrie i sitt økonomiske avhengighetsforhold til frie bønder. Svenske og finske «statare» og «torpare» var eiendomsløse og fattige landarbeidere som tok arbeid for storbønder eller i skogsindustrien. I Finland bestod den dype fattigdommen blant landarbeiderne helt fram til starten av 1900-tallet.
Fjell i Sogn og Fjordane
Dette er en liste over de 30 høyeste fjellene i Sogn og Fjordane med en primærfaktor på minst 50 meter, samt øvrige kommunetopper over 1800 moh.
Sadawaghapur vindkraftverk
Sadawaghapur vindkraftverk er et vindkraftverk i delstaten Maharashtra i India. Det har en installert produksjonskapasitet på 18 MW. Operatør er energiselskapet Tata Power, som er en del av konglomeratet Tata Group.
Belarus under Paralympiske vinterleker 2018
Belarus deltok under Paralympiske vinterleker 2018 fra 9. til og med 18. mars i Pyeongchang i Sør-Korea.
Hanne Qvigstad
Hanne Yung Qvigstad (født 23. august 1972 i Seoul, Korea) er en norsk popartist kjent som Hanaumi. Hun kom til Norge seks år gammel, og er oppvokst i Drøbak. Før hun ble sangartist hadde hun hatt plass på Norges landslag i taekwondo, og tjenestegjort 15 måneder i Marinen.
Som artisten Hanaumi er hun mest kjent for singelen «Fisherman's Net» som lå på toppen av VG-lista i 1996. Hun debuterte med singelen I Don't Wanna Wait i 1995. Den ble mye spilt på radio. Gjennombruddet kom med sangen «Fisherman's Net» som lå hele 12 uker med beste plassering på 9.-plass på VG-lista i 1996. Det ble diskutert om refrenget i sanget var «I was born in fisherman's net» eller «I was caught in fisherman's net». Det ble senere oppklart av Hanaumi selv at det hun synger er «caught». Samme året kom debutalbumet Hanaumi ut og den lå fire uker på VG-lista. Den ble også populær i Japan. I 1998 kom hun med dance-singelen «Japanese Boy».
På slutten av 1990-tallet endte imidlertid sangkarrieren i en nedtur, og åpen økonomisk konflikt med daværende manager Alf Wigen. Etter dette ble det stille rundt Hanaumi, men i 2006 var hun tilbake med albumet Games You Play.
Desert Saints
Desert Saints er en amerikansk thrillerfilm fra 2002 med Kiefer Sutherland i hovedrollen som en leiemorder ved navn Arthur Banks. Andre roller spilles av Melora Walters og Jamey Sheridan. Filmen kom ut på DVD i USA den 17. september 2002.
Handling
Scanlon planter agent Bennie Harper (Melora Walters), ved en bensinstasjon som en omstreifer, og Banks plukker henne opp for det som han sier skal være hans siste jobb, et leiemord på en meksikansk presidentkandidat. Scanlon og agent Donna Marbury (Leslie Stefanson), følger etter Banks og Harper sørvest gjennom USA, men dette går galt når Banks oppdager en av agentene som følger etter dem. Agenten later som om han er Harpers sjalu eksmann, men denne planen går galt når Banks dreper ham uten at Harper ser det og deretter kvitter seg med kroppen i en forbrenningsovn. Den kvelden, har Banks og Harper sex på et motell. Scanlon bestemmer seg for å avbryte operasjonen etter FBI-agentens død og trekke ut Harper. Men Harper snakker ham ut av det, og hun mener at Banks er deres eneste ledetråd til arbeidsgiverne hans i narkotikakartellene.
Banks betror seg til Harper at han hater sin jobb, men at han har ikke hatt mulighet til å komme ut av det før nå. I Mexico, snur Harper seg vekk fra både Banks og FBI. Hun skyter Banks og stopper ham fra å begå drapet, og hun låser Banks til en balkong med håndjern. Harper dreper kjeltringene som leide inn Banks, og hun tar pengene som Banks skulle få for drapet. Hun forteller Banks at hun tror FBI veldig gjerne vil snakke ham, og at de vil være så opptatt med ham at hun kommer til å forlate landet med pengene uten store problemer, og derfor lar hun ham være i live. Harper kontakter FBI og forteller hvor de kan finne Banks, men før Scanlon rekker å komme dit har Banks klart å stikke av.
I mellomtiden, følger FBI et tips fra agent Marbury om at Harper blitt sett ved en flyplass, men dette "tipset" var faktisk Marbury selv i forkledning. Marbury kvitter seg med forkledningen før hun også stikker av, noe som gjør det mulig for Harper å forlate landet. I den siste scenen, møtes Harper og Marbury i ørkenen. De kysser lidenskapelig, og diskuterer sin nye rikdom. Et stykke unna ser vi Banks sine støvler og blodige hånd, men han blir ikke oppdaget av de to kvinnene. Etter at skjermen går svart, høres et enkelt skudd.
Delmengde
I mengdelæren er en mengde A en delmengde av en mengde B hvis og bare hvis alle elementer av A også er elementer av B. Motsatt kan man si at B er en overmengde av A, som er ekvalient med å si at B inkluderer A. I symboler skriver vi. A er en ekte delmengde av B hvis og bare hvis A er en delmengde av B, og A \neq B Dette symboliseres slik: A\subset B. Dersom vi har tre mengder, A, B og C, slik som vist nedenfor, vil følgende utsagn være sanne:
For en hvilken som helst mengde A gjelder det at den tomme mengden, \emptyset, er en delmengde av A. Potensmengden til A, i symboler: \wp A, er mengden av alle As delmengder. For en mengde A=\{a,b\} har vi at:
Det motsatte av delmengde er overmengde (engelsk: superset).
Mulțime
Samana vindkraftverk
Samana vindkraftverk er et vindkraftverk i delstaten Gujarat i India. Det har en installert produksjonskapasitet på 50 MW. Operatør er energiselskapet Tata Power, som er en del av konglomeratet Tata Group.
Jaya Bachchan
Jaya Bacchan (også kjent som Jaya Bhaduri, født 9. april 1948 i Jabalpur i Madhya Pradesh) er en indisk filmskuespiller, blant annet kjent fra filmen Kabhi Khushi Kabhie Gham.
Bacchan er gift med skuespilleren Amitabh Bachchan. De har to barn sammen. Sønnen Abhishek Bachchan er også skuespiller.
Hun mottok den indiske utmerkelsen Padma Shri for sitt kunstneriske virke i 1992.
John Clayton (bassist)
John Travis Clayton jr. er en jazz- og klassisk bassist fra USA dom har mottatt grammyprisen.
Musikk
John Travis Clayton jr. startet som 16-åring å studere kontrabass under legenden Ray Brown. Som 19-åring ble han bassist for Henry Mancinis TV-serie The Mancini Generation og ble uteksaminert i 1975 fra universitetet i Indiana.